ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፕረዚደንት ትራምፕ ከይሓሰቦ ዘቃለዖ ትልሚ ስደተኛታት ሜክሲኮ 12 ሰነ 2019 ምንጪ ስእሊ, Reuters መግለጺ ስእሊ, ፐረዚደንት ዶናልድ ትራምፕ ፕረዚደንት ዶናልድ ትራምፕ ብዛዕባ እቲ ስደተኛታት ኣመልኪቱ ምስ ሜክሲኮ ዝገብሮ ዘሎ ስምምዕ፡ ካብ ዝሓዛ ወረቐት ወዝቢ ተቓሊዑ። ብዛዕባ እቲ ስምምዕ 'ምስጢር እዩ' ብምባል ንሪፖርተራት ዘይተዛረበ እቲ ፕረዚደንት፤ ነታ ስምምዕ ዝሓዘት ኣብ ኢዱ ዝነበረት ወረቐት ጋዜጠኛታት ስእሊ ስኢሎምዋ። ካብቶም ብጉዳያት ወጻኢ ዝተገለጹ ስምምዓት ብተወሳኺ ሜክሲኮ ከም 'ውሑስቲ ሳልሰይቲ ሃገር' ዝቕበል ትልሚ ከምዘሎ ኣብቲ ወረቐት ተገሊጹ ። እዚ እንተኾይኑ ድማ ሕቶ ዑቕባ ስደተኛታት ካብ ኣመሪካ ወጻእ፡ ኣብ ሜክሲኮ ምስላጥ ይከኣል እዩ። ምንጪ ስእሊ, Reuters መግለጺ ስእሊ, ገሊኦም ስምምዓት ኣብታ ወረቐት ይረአዩ ነይሮም ሜክሲኮ 'ሳልሰይቲ ውሑስቲ ሃገር' ንምዃን፡ ከምኣድላይነቱ ሕግታታ ንምኽላስ ድሉውቲ ምዃና እቲ ሰነድ ይገልጽ። ብተወሳኺ ምስ ዑቕባ ምስላጥ ተተሓሒዙ፡ ከባብያዊ ትልሚ ዑቕባ ዝተፈላለያ ሃገራት ላቲን ኣመሪካ፡ ኣብቲ ሰነድ ተኻቲቱ እዩ። ሜክሲኮ፡ ብዛዕባ እቲ ስምምዕ እንታይ ትብል?
